TV7 JERUUSALEMMA UUDISED
Tere õhtust! Eetris on taas TV7 Jeruusalemma Uudised.
Mõned tänased teemad -
Kasvab Iisraeli rahvaarv
Saksa välisministri apartheidisüüdistused
Jordaanias käib möll
2017. a lõpus elas Iisraelis ja palestiinlaste aladel kokku
ca 14 miljonit inimest.
Juute elas Iisraeli riigi alal 6,6 mln
ehk 75 % rahvastikust.
Ligi 16 protsenti neist ehk ca 1 mln on haredi ehk ortodoksi juudid.
Iisraeli araablasi on ca 21 % ehk 1,8 mln,
ülejäänud 400 000 on teistest rahvustest ja uskudest,
ehk kokku ca 8,8 mln inimest.
Palestiinlaste aladest Läänekaldal on rahvast ligi 3,3 mln
ja Gaza sektoris ca 1,9 mln inimest.
Immigratsioon siiski vähenes mullu võrrelduna varasemate aastatega.
2017. a kolis Iisraeli vaid 27 000 inimest.
27 % neist tuli Venemaalt, 25 % Ukrainast
ning ülejäänud Euroopast, Aafrikast ja USAst.
Rahvastiku kasv on siiski tagatud ka edaspidi,
sest riigis sündis mullu ca 133 000 last.
ÜRO haridus-, teadus- ja kultuuri- organisatsiooni UNESCO uus juht
Audrey Azoulay avaldas kahetsust Iisraeli teate peale
loobuda aasta lõpus ühenduse liikmestaatusest.
Azoulay ütles Iisraeli esindajale,
et parim viis ja võimalus mõjutada UNESCO otsuseid
on selle sees, mitte väljaspool.
Ta teatas, et UNESCO arendas välja unikaalse haridusprogrammi
natsiajastu holokaustiga seotud sündmuste kohta
ja kinnitas, et kavatseb igati takistada igasugust rassismi ja antisemitismi.
Azoulay on päritolult juut ja tema pere tuleb Marokost,
kuigi elab tänapäeval Prantsusmaal.
Saksa välisministril Sigmar Gabrielil
õnnestus taas Iisraeli valitsust pahandada.
Ta võrdles Iisraeli praeguse valitsuse poliitikat apartheidi
ehk rassilise diskrimineerimisega. Minister Gabrieli väitel
mängivad Iisraeli kaasaegses ajaloos olulist rolli nii holokaust
kui seejärel sündinud Iisraeli riik.
Ta võrdles Iisraeli poliitikat
süstemaatilise apartheidiga endises LAVis,
kuid ei pakkunud oma väidete toeks mingeid tõendeid.
Gabriel osales destembri keskel moslemeist immigrantide koosolekul
ja avaldas samas meelt
USA presidendi Jeruusalemma-avalduse vastu.
Selleteemalises avalduses rääkis Gabriel,
et käis mõne aasta eest Hebronis,
mis meenutas talle apartheidi ajal nähtud asju.
Liidukantsler Angela Merkel
keeldus kommenteerimast oma valitsuse välisministri avaldust.
Ka Iraan ühines oma kombe kohaselt
vastuseisuga USA presidendi Jeruusalemma-avaldusele.
Iraani parlament Majlis võttis vastu seaduse,
mille järgi peab Iraani valitsus toetama Jeruusalemma Palestiina pealinnana.
OIC ehk islamiriikide koostöö organisatsioon
otsustas detsembri keskelTürgis, Istanbulis toimunud kohtumisel
tunnustada kõigi 57 liikme toel iseseisvat Palestiina riiki.
Seejärel peab iga OIC riik kaasama otsuse oma seadusandlusse
ja tunnustama samas Jeruusalemma Palestiina pealinnaks.
Nii OIC kui ka Iraan ei määratlenud Jeruusalemma jagatud linnaks,
vaid jutt käis tervest Jeruusalemmast Palestiina pealinnana.
Mainitud Palestiinat
pole ÜRO aga kunagi ametlikuks riigiks tunnistanud.
Iraani parlamendi spiiker Ali Larijani mainis oma kõnes,
et avaldus peaks äratama kõik islamiriigid ja -rahvad
islami õiguste eest võitlema.
Malaisia asepeaministri teatel
kaalub riik Türgi eeskujul saatkonna kolimist Ida-Jeruusalemma.
Malaisia 32 miljonist elanikust
ca 62 % on islamiusulised.
Iisraeli valitsus otsustas eraldada ca 300 mln seeklit
võitlusse rahvusvahelise BDS-i
ehk boikoti-, divesteerimis- ja sanktsiooniliikumisega.
Kampaania rahastus tuleb osaliselt riigieelarvest
ja osaliselt maailma üksikisikutelt selle jaoks annetatud varadest.
Kampaania tahab edastada maailmale tegelikku teavet Iisraeli kohta,
kutsuda kohale delegatsioone,
trükkida ja levitada õige sisuga materjale eriti EL riikides,
seega ka Soomes.
Tegemist on suurima BDS-i vastase kampaaniaga Iisraeli ajaloos
ja see on loogiliseks jätkuks EL-i maade hääletuskäitumisele
ÜRO Peaassamblee Jeruusalemma teemalisel istungil
mullu 21. detsembril.
Araabia allikate teatel on Jordaania kuningas Abdullah II
määranud koduaresti kaks oma venda ja ühe onupoja.
Põhjuseks teatati, et mehed olevat sõbrustanud liiga avalikult
Saudi Araabia uue juhttegelase Muhammad bin Salmani
ja AÜE šeiki Mohammad bin Zayeediga.
Kuningas otsustas,
et nad on toetanud ka liiga avalikult saudide Iisraeli-Palestiina algatust
ja ka USA presidendi D. Trumpi Jeruusalemma-avaldust.
Jordaanias baseeruv islamifond WAQF
vastutab Templimäel asuvate hoonete hoolduse eest
ja jälgib, et pühapaigas ei palvetaks keegi teine peale moslemite.
Saudide ja paljude teiste sunniitlike araabiamaade positiivne hoiak
president Trumpi avalduse suhtes võib tähendada sedagi,
et ortodoksi juutide plaan kolmanda templi ehitamiseks
saaks uut tuult purjedesse.
Iisraeli arheoloogid leidsid kaevetöödel vanalinna Nutumüüri alal
väga vana savist pitseri.
Tegu on ca 2600-2700-aastase pitseriga,
mis kuulus ilmselt kunagi Jeruusalemma kubernerile.
Pitser on üsna hästi säilinud ese
kuningas Saalomoni käsul ehitatud esimese templi ajast.
Selle vanas heebrea keeles tekst näitab, et juudid valitsesid linna
ja tõestab vaieldamatult ka nende omandiõigust
nii Jeruusalemmale linnana kui kogu Iisraelimaale.
Piibel räägib mitmetest Jeruusalemma kuberneridest
või halduritest, nii et leitud pitser kuulus ilmselt mõnele neist.
Neil aastail, 700-600 aastat enne meie aega,
kuningate Manasse ja Sidkija vahel,
valitses Jeruusalemma vähemalt 7 erinevat kuningat.
Pitser on vaid 1,5 cm suurune ja 3 mm paksune.
Selle ühel küljel on reljeefne pilt ja teisel mainitud heebreakeelne tekst.
Need olid aasta esimesed Jeruusalemma Uudised.
Soovime kõigile vaatajaile ja toetajaile õnnistatud alanud aastat
ja kohtume nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee